stanford-oval/wikipedia huggingface dataset:
סייד יחיא דאראבי וחיד
ההתקוממות בניריז

עזיבתו של וחיד את העיד יזד לא פגעה במוניטין שלו. בנתיב הבריחה שלו, עבר וחיד במקומות יישוב, והתקבל בהם באהדה רבה. הוא נותר ידוע ומוערך ומעמדו בתנועה הבאבית המשיך לעלות. וחיד שם את פעמיו אל העיר ניריז, בה היו לו קשרים חברתיים ומשפחתיים רבים דרך אשתו השנייה.
ניריז אינה עיר מרכזית באיראן של היום, אך היא תופסת מקום חשוב בהיסטוריה הבאבית-בהאית. העיר העתיקה ניריז נמצאת במרחק של כ-250 קילומטר משיראז, במרכזו של מחוז פארס. העיר נמצאת בסמוך לאגם, בגובה של כ-1600 מטר מעל פני הים. במהלך ההיסטוריה שימשה ניריז כצומת דרכים חשובה. חפירות ארכאולוגיות מעידות על כך שהמקום היה מיושב כבר במאה השישית לפני הספירה, ושימש כנראה כמרכז לייצור נשק. עדויות ארכאולוגיות מצביעות גם כי המקום היה מיושב בתקופה הסאסאנית (המאה השלישית לספירה). במקום התפתחה כנראה מערכת חקלאית פורייה. העיר החלה לדעוך בסוף המאה השביעית, בעקבות הכיבושים הערביים. בשנת 1846, כאשר החלה להתפתח בניריז קהילה באבית, גרו בעיר כ-10,000 אנשים.
וחיד הגיע לניריז בסוף מאי 1850 והתקבל שם בשמחה ובהערצה רבה. כמו ביזד, הצליח וחיד גם בניריז לשכנע אנשים רבים, ובכללם מכובדי הקהילה, להצטרף לתנועה הבאבית. אולם, גם כאן החלה פעולתו זו לעורר התנגדות מצד השלטונות. מושל העיר, ח'אג' זאין אל-עאבדין ח'אן, גייס כ-1,000 אנשים מתושבי העיר במטרה להילחם בוחיד. בשלב מסוים במהלך הלחימה המושל וכוחותיו כבשו את רובע הבאזאר ואילו וחיד ואנשיו את רובע צ'נאר- סוח'תה ולאחר מכן גם את המצודה הסמוכה של ח'ואג'ה. פשיטות מוצלחות של הבאבים הביאו את כוחות המושל לעמדת נחיתות, ולכן המושל נאלץ להשיג תגבורת לכוחותיו. ואכן, מירזא פצ'ל-אללה נאצר אל-מולכ, שפעל מטעם מושל פארס, שלח תגבורת משמעותית לכוחות בניריז. אולם וחיד ואנשיו הצליחו להביס גם את כוחות התגבורת. הקרבות בניריז היו קשים וכללו הרוגים רבים.
נסיבות מותו

המושל המובס שלח לוחיד קוראן עליו נשבע לאפשר לוחיד ולאנשיו מעבר בטוח בצאתם מהמבצר בו שהו. אולם, המושל הפר שבועה זו: כאשר יצאו וחיד ואנשיו מהמבצר, כוחותיו של המושל טבחו בהם. הרבה מתומכיו של וחיד נהרגו, והיתר נלקחו בשבי. וחיד נרצח גם הוא על ידי כוחות המושל בחודש יוני 1850.
ראו גם

באביזם
עלי מוחמד שיראזי, הבאב
לקריאה נוספת

Bayat, Mangol. Mysticism and Dissent: Socioreligious Thought in Qajar Iran. Syracuse, N.Y: Syracuse University Press, 1982.
Browne, Edward G. A Traveller’s Narrative: Written to Illustrate the Episode of the Bab. Cambridge: Cambridge University Press, 1891.
"DĀRĀBĪ SAYYED YAḤYĀ”. http://www.iranicaonline.org/articles/darabi-sayyed-yahya#article-tags-overlay.
Rabbani, Ahang. "The Babis of Nayriz: History and Documents," Witnesses to Babi and Bahá'í History, Vol. 2 (2006).
הערות שוליים

↑  Ahang Rabbani, "The Babis of Nayriz: History and Documents," Witnesses to Babi and Bahá'í History, Vol. 2 (2006), p. 17.
↑  Edward G. Browne, A Traveller’s Narrative: Written to Illustrate the Episode of the Bab (Cambridge: Cambridge University Press, 1891), p. 254.
↑  Rabbani, p. 17-18.
1 2 3 4  Mangol Bayat, Mysticism and Dissent: Socioreligious Thought in Qajar Iran (Syracuse, N.Y: Syracuse University Press, 1982), p. 122.
↑  Rabbani, p. 18-21
↑  Rabbani, p. 21-26
1 2 3 4 5  "DĀRĀBĪ SAYYED YAḤYĀ," http://www.iranicaonline.org/articles/darabi-sayyed-yahya#article-tags-overlay.
↑  Rabbani, p. 30-32
↑  Rabbani, p. 42-43
↑  Rabbani, p. 55-59
↑  Rabbani, p. 58-61
↑  Browne, p. 255
↑  Rabbani, p. 93-95
↑  Rabbani, p. 99-101
עונת 2011/2012 בסרייה א'

| --- | --- |
 תקופת התחרות:  9 בספטמבר 2011 – 13 במאי 2012 (248 ימים)
 מספר משתתפות:  20
 הזוכה:  יובנטוס
 מספר משחקים:  380
 מספר שערים:  972 (2.56 בממוצע למשחק)
 מלך השערים:  שוודיה זלאטן איברהימוביץ'   (28 שערים)
 השחקן המצטיין:  איטליה אנדראה פירלו
 → 2010/20112012/2013 ←
 
עונת 2011/2012 בסרייה א' הייתה העונה ה-110 של התחרות אורגנה על ידי Lega Serie A. המשחקים החלו ב-9 בספטמבר 2011 והסתיימו ב-13 במאי 2012.
בליגה השתתפו 20 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שלוש נקודות ונקודה עבור תוצאת תיקו.
אטאלנטה, רובור סיינה ונוברה היו הקבוצות שעלו מהליגה השנייה.
יובנטוס זכתה באליפות הליגה בפעם ה-28 בתולדות המועדון. במהלך העונה הקבוצה לא הפסידה אף משחק ליגה.
בסיום העונה, ב-11 באוגוסט 2012 נערך משחק של הסופר קאפ האיטלקי בו יובנטוס ניצחה 4:2 את נאפולי וזכתה בגביע.
בסיום העונה לסרייה ב' ירדו לצ'ה, נוברה וצ'זנה. במקום הקבוצות שירדו, לסרייה א' העפילו פסקארה, טורינו וסמפדוריה.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1. | יובנטוס  | 38 | 23 | 15 | 0 | 68 | 20 | 48 | 84 | זכייה בליגה   העפלה לליגת האלופות |
| 2. | מילאן | 38 | 24 | 8 | 6 | 74 | 33 | 41 | 80 | העפלה לליגת האלופות |
| 3. | אודינזה | 38 | 18 | 10 | 10 | 52 | 35 | 17 | 64 | העפלה לליגת האלופות |
| 4. | לאציו | 38 | 18 | 8 | 12 | 56 | 47 | 9 | 62 | העפלה להליגה האירופית |
| 5. | נאפולי | 38 | 16 | 13 | 9 | 66 | 46 | 20 | 61  | זכייה בגביע איטליה העפלה להליגה האירופית |
| 6. | אינטר | 38 | 17 | 7 | 14 | 58 | 55 | 3 | 58 | העפלה להליגה האירופית |
| 7. | רומא | 38 | 16 | 8 | 14 | 60 | 54 | 6 | 56   |  |
| 8. | פארמה | 38 | 15 | 11 | 12 | 54 | 53 | 1 | 56 |  |
| 9. | בולוניה | 38 | 13 | 12 | 13 | 41 | 43 | 2- | 51 |  |
| 10. | קייבו ורונה | 38 | 12 | 13 | 13 | 35 | 45 | 10- | 49 |  |
| 11. | קטניה | 38 | 11 | 15 | 12 | 47 | 52 | 5- | 48 |  |
| 12. | אטאלנטה | 38 | 13 | 13 | 12 | 41 | 43 | 2- | 46 |  |
| 13. | פיורנטינה | 38 | 11 | 13 | 14 | 37 | 43 | 6- | 46 |  |
| 14. | רובור סיינה | 38 | 11 | 11 | 16 | 45 | 45 | 0 | 44 |  |
| 15. | קליארי | 38 | 10 | 13 | 15 | 37 | 46 | 9- | 43   |  |
| 16. | פלרמו | 38 | 11 | 10 | 17 | 52 | 62 | 10- | 43  |  |
| 17. | גנואה | 38 | 11 | 9 | 18 | 50 | 69 | 19- | 42 |  |
| 18. | לצ'ה | 38 | 8 | 12 | 18 | 40 | 56 | 16- | 36 | ירדה ליגה |
| 19. | נוברה | 38 | 7 | 11 | 20 | 35 | 65 | 30- | 32 | ירדה ליגה |
| 20. | צ'זנה | 38 | 4 | 10 | 24 | 24 | 60 | 36- | 22 | ירדה ליגה |
↑  תוך הורדת 6 נקודות
כדורגלנים מצטיינים

זלאטן איברהימוביץ',שוודיה שוודיה, שחקנה של מילאן כבש 28 שערים וזכה בתואר מלך השערים.
התאחדות הכדורגל האיטלקית העניקה פרס לכדורגלן השנה לאנדראה פירלו, יובנטוס
בנוסף לכך, נבחרה קבוצת השנה:
| עמדה | שחקן | מועדון | מס' הופעות ברשימה |
| --- | --- | --- | --- |
| שוער | איטליה ג'אנלואיג'י בופון | יובנטוס | 1 |
| בלם | איטליה כריסטיאן מאג'ו | נאפולי | 2 |
| בלם | ברזיל טיאגו סילבה | מילאן | 2 |
| בלם | איטליה אנדראה ברצאלי | יובנטוס | 1 |
| בלם | איטליה פדריקו בלזארטי | פלרמו | 1 |
| קשר | איטליה קלאודיו מרקיזיו | יובנטוס | 2 |
| קשר | איטליה אנדראה פירלו | יובנטוס | 1 |
| קשר | איטליה אנטוניו נוצ'רינו | מילאן | 1 |
| חלוץ | אורוגוואי אדינסון קבאני | נאפולי | 2 |
| חלוץ | איטליה אנטוניו די נטאלה | אודינזה | 2 |
| חלוץ | שוודיה זלאטן איברהימוביץ' | מילאן | 2 |
סאו מיגל

| --- | --- |

 נתונים גאוגרפיים
 מיקום:  האוקיינוס האטלנטי 
 קואורדינטות:  37°48′N 25°30′W﻿ / ﻿37.8°N 25.5°W﻿ / 37.8; -25.5
 שטח:  744.55 קילומטר רבוע
 אורך:  90 קילומטר
 רוחב:  16 קילומטר
 גובה מרבי:  פיקו דה וארה
 נתונים מדיניים
 מדינה:  פורטוגל 
 אוכלוסייה:  137,830 (2011)
 אזור זמן:  UTC-1
 עיר ראשית:  פונטה דלגדה 
  (למפת האיים האזוריים מוגדלת) פונטה דלגדה הורטה אנגרה דו אירואיז'מו לגואה סנטה קרוש דאש פלורש פיקו האוקיינוס האטלנטיסאו מיגל(למפת האיים האזוריים רגילה) פונטה דלגדה הורטה אנגרה דו אירואיז'מו לגואה סנטה קרוש דאש פלורש פיקו האוקיינוס האטלנטיסאו מיגל
 
סאו מיגל (בפורטוגזית: São Miguel; על שם המלאך מיכאל) הוא האי הגדול ביותר והמיושב ביותר באיים האזוריים, כינויו "האי הירוק". שטח האי 759 קמ"ר ובו כ-140,000 תושבים. העיר הגדולה בסאו מיגל היא פונטה דלגדה ובה כ-68,000 תושבים. האי הוא מקום נופש ידוע ומושך תיירים רבים.
האי סאו מיגל בתמונת לווין
גאוגרפיה

מיקומו של האי הוא 25º 30 מערב, 37º 50 צפון.
אורכו של האי ממזרח למערב הוא 90 ק"מ ורוחבו נע בין 8 ל-16 ק"מ. כיאה לכינויו, עיקר תכסיתו של "האי הירוק" היא שטחי מרעה ושדות בעמקים ויער סובטרופי על הגבעות. על האי גייזרים ומעיינות חמים. על האי שלושה הרי געש לא פעילים: סטה סידדס, פוגו, ופורנאש. הלועות של הרי הגעש, סטה סידדס ופוגו, הפכו לאגמים. התפרצות הר הגעש האחרונה על האי אירעה בשנת 1652. בחלקו המזרחי של האי שוכנת פסגה בגובה של כ-1,100 מטר – פיקו דה וארה (אנ') – שהיא הגבוהה באי.
ערים ועיירות

פונטה דלגדה – העיר הגדולה באיים האזוריים. בה שוכן הנמל הראשי באי וקרוב אליה שדה התעופה. בעיר בית מכס שנבנה בשנת 1518 וביצורים שנבנו במאות השש-עשרה והשבע-עשרה. בעיר משרדי הממשל של האזור האוטונומי של האיים האזוריים וכן הקמפוס המרכזי של אוניברסיטת האיים האזוריים אשר נוסדה בשנת 1975.
ריביירה גרנדה – העיר נוסדה בשנת 1508. קמו בה טחנות קמח רבות שהונעו בכוח מים. במאות השמונה-עשרה והתשע-עשרה התקיימה בה תעשיית צמר.
פורנאש - כפר ובתוכו מעיינות חמים, מים מינרליים ומרחצאות מרפא. העיר ידועה גם בתבשיל הקוזידו שלה - מעין חמין אשר מבושל בעזרת החום הגיאותרמי בעומק האדמה באזור.
סטה סידדס
פובונסאו
היסטוריה

סאו מיגל היה הראשון מבין האיים האזורים שיושב על ידי הפורטוגזים בשנת 1444. באותה שנה ציווה הנסיך הנרי הנווט להביא בקר לשבעה מן האיים האזוריים. המתיישבים הראשונים במקום היו מן הפרובינציה הפורטוגזית של Estremadura, Alentejo and Algarve, מאוחר יותר הצטרפו אליהם מתיישבים ממדיירה, יהודים, מורים וייתכן שאף צרפתים. באותה תקופה היו במקום שני איים אשר חוברו זה לזה בשנת 1563 בהתפרצות געשית.
מיקומו של האי על נתיבן של ספינות המפרש בדרכן מאירופה ליבשת אמריקה ואפריקה ובדרכן חזרה לאירופה, זירזו את התפתחות הכלכלה באי. התושבים גידלו באי חיטה, קנה סוכר, צמחים להפקת צבעים, כרמי גפנים ובקר.
בשנת 1582 כבש צבא ספרד את האי. בשנת 1640 שב האי לשלטון פורטוגל ושימש כתחנת מסחר חשובה בדרך הים לברזיל. מסוף המאה השמונה-עשרה החל האי לגדל ולייצא תפוזים לאנגליה, עובדה שתרמה לשיגשוגו הכלכלי. ענף התפוזים באי התמוטט בשנת 1860 בעקבות מחלה שפגעה בעצי הפרי והתושבים נאלצו לעבור לגידולים אחרים, כגון: טבק, תה ועוד. ברבות השנים אף גדל ענף הדיג באי.
יהודים בסאו מיגל

יהודים ראשונים הגיעו לאי כנראה כבר במאה החמש-עשרה, אולם קהילה מסודרת התקיימה בפונטה דלגדה החל מן המאה התשע-עשרה. בשיאה מנתה הקהילה היהודית בעיר כ-250 יהודים, רובם עסקו במסחר. היום נותרו בעיר יהודים בודדים בלבד. בעיר בית קברות יהודי עתיק.
אגם בלוע הר הגעש הכבוי סטה סידדס
מתושאל

| --- | --- |

 אב:  מחויאל 
 צאצאים:  למך בן מתושאל 
 
מְתוּשָׁאֵל הוא דמות מקראית הנזכרת בספר בראשית (פרק ד', פסוק י"ח) בסדר הדורות כדור רביעי של קין. מתושאל הוא בנו של מחויאל ואביו של למך.
פירוש השם

לפי המדרשים (בראשית רבה ואחרים) השם בא מהמילה התשה - הא-ל התיש את בני דורו ועשאם יגיעי כח (הכוונה לבני דור המבול שנאבדו מן העולם).
מתושאל ואביו מחויאל נודו כאנשים החוטאים הגדולים בדור המבול.
פירוש נוסף לשם, הוא פירוק השם למילים מתו-ש-אל, כלומר איש של (ה)אל (באכדית, 'מתו' פירושו 'אדם', ו'ש' פירושו 'של'). אך פירוש זה פחות מקובל, כיוון שאין שום שם שמי המורכב בצורה הזאת.
הערות שוליים

↑  מתושאל., באתר כותר
ערך זה הוא קצרמרבנושא תנ"ך. אתם מוזמנים לתרום לוויקיפדיה ו.
סוחוי Su-33

סוחוי Su-33 (על פי קוד דיווח נאט"ו: Flanker-D) הוא מטוס עליונות אווירית דו-מנועי המסוגל לפעול בכל תנאי מזג האוויר ונועד לשימוש הצי הרוסי. תוכנן על ידי יצרנית המטוסים סוחוי, מהווה גרסה משופרת של הסוחוי-27 ועל כן כונה בעבר Su-27K. מטוס זה הוצב לשירות על סיפון נושאת המטוסים אדמירל קוזנצוב בשנת 1995, אך כניסתו הרשמית לשירות הייתה באוגוסט 1998. לאחר התפרקות ברית המועצות וצמצום כוחו של הצי הרוסי, רק 24 מטוסי סוחוי-33 יוצרו. ניסיונות לייצא את המטוס לסין ולהודו כשלו.
בהשוואה לסוחוי-27, לסוחוי-33 ישנם כני-נסע ושלדה חזקים יותר, וכנפיים מתקפלות - כולם נועדו לצורך התאמתו לפעילות על גבי נושאת מטוסים. כמו כן, כנפיו גדולות יותר על מנת שייצרו יותר עילוי, מנועו משודרג וניתן לתדלקו באוויר. בשנת 2009, הצי הרוסי הזמין מספר דגמי MiG-29K בתור תחליף לסוחוי 33.
פיתוח > רקע

במהלך שנות השבעים, מטוס הצי הסובייטי היחידי בעל יכולת המראה ונחיתה אנכית היה היאקולוב Yak-38. יכולותיו המוגבלות של מטוס זה הגבילו מאוד את יכולת הצי, דוגמת יכולתו הנמוכה לשאת מטען וטווח הטיסה הקצר שלו. בעקבות כך הוחלט להשתמש בנושאת מטוסים שתתאים להמראה ונחיתה רגילה. נושאות המטוסים השונות של הצי הרוסי היו קטנות יחסית באותה תקופה ולכן היה צורך בתכנון נושאת מטוסים גדולה יותר שתתאים לדרישות אלו.
לצורך התאמת הדגמים MiG-29K וה-Su-27K לנושאת המטוסים החדשה, הסובייטים החלו לפתח מעוטים, כבלי עצירה ומערכות נחיתה אופטיות ומבוססות רדיו. טיסות הניסוי החלו בבסיס צבאי בחצי האי קרים. הן חברת סוחוי והן מיקויאן גורביץ' ערכו שיפורים ושינויים בדגמי המטוסים כך שיתאימו להמראה ממסלול המראה קצר. שלוש טיסות ניסוי נערכו על ידי הטייס ניקולאי סדובניקוב ב-28 באוגוסט 1982. מטיסות אלו הוסק שמסלול המראה רגיל ו"שטוח" לא יתאים, וכך הוחלט להעניק לנושאת המטוסים שיפוע שיגרום להארכת מסלול ההמראה.
תכנון הדגם הראשוני של ה-Su-27K הסתיים בשנת 1978. ב-18 באפריל 1984, הממשלה הסובייטית הורתה לסוחוי לפתח מיירט חזק ולמיקויאן גורביץ' לייצר מטוס קרב רב-משימתי קל. בנובמבר 1984, התכנון הראשוני של הסוחוי עבר את הביקורות ואב טיפוס ראשוני ומשופר יוצר כבר בשנת 1986.
פיתוח > טיסות ניסוי

טיסת הבכורה של אב הטיפוס של המטוס, ה-Su-27K, נערכה ב-17 באוגוסט 1987, וטייס הניסוי היה ויקטור פוגצ'יוב. טיסת הניסוי השנייה נערכה ב-22 בדצמבר 1987. הטייסים תרגלו נחיתה בלילה ללא עזרי תאורה, תוך הסתמכות על מערכות המטוס בלבד. רק בתום שנתיים נוספות נושאת המטוסים "טביליסי", ששמה ששונה לאדמירל קוזנצוב, עזבה את מספנת הצי.
ויקטור פוגצ'יוב, שהטיס גם את אב הטיפוס השני של המטוס Su-27K, היה לטייס הרוסי הראשון שנחת באופן רשמי על נושאת מטוסים ב-1 בנובמבר 1989. נמצא שמגיני הסילון של נושאת המטוסים היו קרובים מדי למנועי המטוס כאשר הוצבו בזווית של שישים מעלות, ועל כן הוחלט להטותם בזווית של 45 מעלות. עם זאת, כאשר המטוס הוצב לפניהם במשך יותר משש שניות, צינורות המים המגנים התפוצצו. הטייס, פוגצ'יוב, הוריד את עוצמת הדחף של המנועים, ובטעות גרם לכך שהמעצורים (בלוקים המונעים מהמטוס להאיץ) זזו ומטוס הקרב המשיך להתקדם על גבי נושאת המטוסים. המטוס נעצר במהרה ופוגצ'יוב המריא לאחר מכן ללא מגיני סילון וללא מעצורים. מאז אותה תקרית, מסוקי חילוץ והצלה מדגם קמוב Ka-27 ליוו את נושאת המטוסים למקרה של תאונה.
במהלך תקופה של טיסות ניסוי נוספות שנמשכו שלושה שבועות, בוצעו 227 גיחות ו-35 נחיתות על גבי סיפון נושאת המטוסים. נערכו בדיקות נוספות לאבחון יכולתו של המטוס באוויר, וב-26 בספטמבר 1991 טייסי הצי הרוסי החלו לבדוק את ה-Su-27K. רק בשנת 1994, המטוס עבר את כל הבדיקות והמבחנים וקיבל אישור רשמי להיכנס לשורות חיל האוויר הרוסי והצי. בין השנים 1990-1991, שבעה דגמי ייצור של המטוס נפסלו.
פיתוח > פיתוחים נוספים

מטוס הסוחוי-33 הראשון מבין שני דגמים, מדגם Su-33UB הדו-מושבי, ביצע את טיסת הבכורה שלו באפריל 1999. מטוס זה הוטס על ידי ויקטור פוגצ'יוב וסרגיי מלניקוב במשך כארבעים דקות בקרבת נמל התעופה רמנסקוי. המטוס תוכנן להיות מטוס אימונים, אך בעל פוטנציאל למלא תפקידים נוספים. המטוס זכה למגוון שיפורים שכללו שלדה משודרגת וכן כנפיים ומאזני טיסה גדולים יותר.
בשנת 2010, סוחוי החלה לפתח גרסה משודרגת של המטוס וטיסות ניסוי החלו באוקטובר 2010. גרסה מודרנית זו של הסוחוי-33 באה לתת מענה למקבילתה בחיל האוויר הסיני, וכן כדי למשוך הזמנות מהצי הרוסי. בין השיפורים נכללו מנועים חזקים יותר שיכולים לספק 132 קילו ניוטון דחף (מדגם AL-31-F-M1) ויכולת נשיאת חימוש גדולה יותר. עם זאת, סוחוי לא יכלה לשפר את המכ"ם ואת מערכות הנשק בזמנו בשל מגבלות תקציב. לפי ריצ'רד פישר (כתב צבאי), הועלתה השערה שהחברה תשדרג פעם נוספת את המטוס ושהמטוסים שיצאו מפס ייצור זה יכללו מכ"ם מערך מופע, הנעה וקטורית וטילים ארוכי טווח נגד ספינות.
מפרט טכני > מידע כללי

צוות: טייס יחיד
אורך: 21.94 מטר
מוטת כנפיים: 14.70 מטר
גובה: 5.93 מטר
שטח כנף: 62.0 מטר רבוע
משקל ריק: 18,400 ק"ג
משקל עם חימוש: 29,940 ק"ג
משקל המראה מרבי: 33,000 ק"ג
כוח: שני מנועי מניפה עם מבער אחורי AL-31F3
דחף יבש: 74.5 קילו-ניוטון כל אחד
דחף רטוב (עם מבער): 125.5 קילו-ניוטון כל אחד
מוטת כנף כאשר הכנפיים מקופלות: 7.40 מטר
מפרט טכני > ביצועים

מהירות מרבית: 2.17 מאך בגובה 10,000 מטר
מהירות הזדקרות: 240 קמ"ש
טווח: 3,000 ק"מ
תקרת שירות: 17,000 מטר
קצב טיפוס: 246 מטר/שנייה
עומס כנף: 483 ק"ג/מ"ר
יחס דחף-משקל: 0.83
כוח ג'י מקסימלי: 8+
מהירות נחיתה מרבית: 240 קמ"ש
מפרט טכני > חימוש

תותח גרייזב-שיפונוב GSh-301 בעל 150 קליעים
יכולת לשאת פצצות וטילים עד למשקל של 6,500 ק"ג ביניהם:
6 טילי וימפל R-27 ו-4 טילי וימפל R-73
טיל נגד ספינות Kh-31
מגוון של פצצות ורקטות
אמצעי לוחמה אלקטרונית
סדין

סדין כחול
מצעים בבית מלון בסיאטל
סדין הוא פיסת בד גדולה בצורת מלבן, המשמשת לכיסוי המזרן שעליו שוכבים, וכחלק מכלי המיטה.
היסטוריה

ההיסטוריה של סדינים קשורה להיסטוריה של אריגת בדים. כיון שפשתן היה אחד מהצמחים שגודלו במצרים כבר מתקופה מוקדמת בהיסטוריה, לצורך יצירת בדים. הסדינים הראשונים היו מפשתן. כך נשאר השם האנגלי לכלי מיטה (Bed Linen) שמשמעותו היא "פשתני מיטה".
במשך מאות שנים, עד המצאת מכונת התפירה, תפרו סדינים בידיים, במיליוני תכים קטנים. מקצוע תפירת סדינים הופיע במאה ה-13 ועסקו בו נשים וגברים. ב-1292 מוזכרים ברשומות המס שגילדת "יצרני הווילונות" ו"נערות כלי המיטה" שילמו את מיסיהם ונהנים מכמה הטבות מלכותיות. לפני יציאתו של לואי התשיעי, מלך צרפת (1226–1270) למסע הצלב האחרון שלו הוא התיר לנערות כלי המיטה העניות ביותר להציג את מרכולתן לאורך חומת בית הקברות אינוסנטס (Innocents Cemetry) בפריז.
סוגים

באזורים רבים בעולם משמשות שתי שכבות של סדינים כחלק מכלי המיטה: סדין תחתון ששוליו מקופלים מתחת למזרן או סדין שמוצמד למזרן על ידי פינות שבהן תפור גומי, וסדין עליון המשמש לכיסוי האנשים הישנים במיטה (כלומר, נוהגים לישון בין שני הסדינים). אליהם מתווספים שמיכות וכיסוי מיטה.
קיימים שני סוגים עיקריים של סדינים, שטוחים או מותאמים. סדין שטוח הוא סדין פשוט מלבני, בעוד שסדין מותאם (Fitted Sheet) הוא סדין ששטחו כשטח המזרן בתוספת עוביו ומעט מעבר לכך, שמטרתו לעטוף את פניו העליונים של המזרן ודפנותיו ולהיות מהודק מתחתיו, בדרך כלל בסיוע רצועת גומי אלסטית (ולכן נקרא לרוב "סדין גומי"). הוא משמש כשכבה מבודדת בין השוכב על המיטה לבין גוף המזרן (ולעיתים מגן המזרן).
הסדין המותאם מחליף פעמים רבות את חיפוי האבק, והוא תוספת מודרנית לכלי המיטה. לרוב הוא נמכר כחלק ממערכת מצעים, בצירוף סדין, ציפה ושתי ציפיות. סדין מותאם יכול להיות מאובטח באמצעות שרוך אלסטי ומטרתו לשמור על הסדין התחתון מלהחליק במהלך השימוש במיטה. דרך מסוימת של קיפול או תחיבה לתוך המיטה, הידועה גם בשם "פינות בית חולים", משמשת לפעמים כשהסדין התחתון שטוח. תפסנים למזרן מצורפים לסדין כדי למנוע החלקה מהמזרן.
סדינים היו באופן מסורתי לבנים, אך עם הזמן נוספו להם צבעים והדפסים שונים. איכות המצעים נמדדת לעיתים קרובות על ידי ספירת החוטים לאינץ' מרובע של חומר. באופן כללי, ככל שמספר החוטים גבוה יותר, הסדין יהיה רך יותר, אולם גם שיטת האריגה יכולה להשפיע על רכות הסדין.
חומרים

החומרים הנפוצים מהם עשויים סדינים כוללים, אך אינם מוגבלים, כותנה, פשתן, משי, סאטן, זהורית (Rayon), סיבי במבוק, ותערובת של כותנה עם פוליאסטר.
חומרים חדשים כמו בדי פוליפרופילן ארוגים מאפשרים, בשל מחירם הנמוך, לייצר סדין מיטה חד פעמי בו משתמשים ב מקלטי חירום ובתי חולים ואף בחלק מבתי המלון.
בדרך כלל סדין שטוח מכיל סגירת אוברלוק (Overlock) בקצוות כדי להימנע מפרימתם של התפרים.
בד לסדינים נארג ונתפר במידות המתאימות לסדין ליחיד במידות של 72–120 אינץ ולסדיניים זוגיים במידות 180–300 אינץ. רוחבי התפירה חוסכים תפרים והסדינים נתפרים רק בקצוות הצרים.
כשמציעים את המיטה, הצד שעליו המונוגרמה עם הדוגמה או ראשי התיבות מופיע בחלק העליון של המיטה, ומקפלים את החלק שנמצא למרגלות המיטה כדי לחשוף את העיצוב הפנימי.
מילוט בעזרת חבל סדינים

בספרים ובעקבותיהם בסרטים, מסופר שאנשים שונים נמלטו מבתי סוהר, או בניינים גבוהים בעזרת קשירת סדינים זה לזה. בימינו ניתן למצוא הוראות באתרים המלמדים כישורי הישרדות, כיצד להכין חבל סדינים ואיך להימלט בעזרתו מבניינים גבוהים.
מיחזור משביח לסדינים

בגלל גודלם והיותם ישרים, אפשר ליצור מסדינים שהתבלו ציפיות לכריות, תחפושות(כגון רוחות רפאים מסדינים לבנים) אפשר לצבוע אותם, להפוך אותם לבטנות לתיקים או לבגדים שונים.
סדין בשימוש רפואי

ישנה שיטת טיפול רפואי שבה עוטפים אדם בסדין רטוב, להורדת חום או להרגעה כללית, לעיתים בסדין קר ולעיתים בסדין חם. מעל לסדין הרטוב מוסיפים מגבות ויריעת ניילון.
הערות שוליים

↑  Short overview of bed linen history, BedLinen, ‏24.1.2012 (באנגלית)
1 2  Frncoise de Bonneville, Ghislaine Bavoillot (ע), תרגום: Bambi Ballard, LINNEN, COTTON And SILK ,The world of Linen maids, The book of Fine Linen, 1994, Paris: Flammarion, 1994, עמ' 123–154, 34, ISBN 2-08013-557-0. (באנגלית)
↑  Martin Hardinger, Mary Anne Sanders , Fiona Roxburgh (ע), Textile Terms, The FABRIC CATALOG, 1978, London: Pocket Booos , Simon & Schuster, 1978, עמ' 145, ISBN 0-671-79061-7. (באנגלית)
↑  Jail Inmates Use 200-Foot Rope of Bedsheets to Escape, AP, ‏19/12/1994 (באנגלית)
↑  Patrick Hutchison, How To Escape From a Building Using Bedsheets, Get Action AOM, ‏26/10/2017 (באנגלית)
↑  Jennifer Fernandez, 7 Easy Bed-Sheet Halloween Costumes For the Win, Brookliving (באנגלית)
↑  נחמה שור, איך להכין תחפושת תנכי"ת מסדין לבן, באתר סודות מחדר התפירה
↑  John Redden, Wet Sheet Treatment, Viriditas, 25 March 2015
| --- | --- |
בקרת זהויות :  BnF: cb167403554 (data)  GND: 4273553-1
נתיבות שלום

ערך זה עוסק בספר חסידות. אם התכוונתם לתרגום מנדלסון לתורה, ראו .
|  מידע כללי |
| --- | --- |
 מאת:  שלום נח ברזובסקי 
 שפת המקור:  עברית 
 נושא:  מוסר, עבודת ה', אמונה באלוהים (יהדות), תלמוד 
 
נתיבות שלום היא סדרת ספרים שכתב הרב שלום נח ברזובסקי, מאדמו"רי סלונים. חמישה כרכים מתוך הסדרה כוללים פרשנות חסידית על חמישה חומשי תורה, כרך אחד על יסודות היהדות באור החסידות וכרך אחד על חגים ומועדים. אליהם נוספו חוברות של שיחותיו בנושאים שונים (חנוכה, פורים, השואה, פרקי אבות, שובבי"ם, חינוך, הכנה לחתונה, ועוד). בשנת תשע"ג יצא כרך נוסף ובו שיחות מכינוסים בשם "נתיבות שלום - דברי שלום ואמת", בשנת תשע"ד יצא כרך נוסף ובו אסופת מכתבים שכתב לתלמידיו, מסודרים לפי נושאים, בשם "נתיבות שלום - מכתבי קודש".
הספרים על התורה נערכו על פי דברי תורתו בטיש כאדמו"ר, ושני הכרכים על עבודת ה' ומועדים מבוססים על סיכומי תלמידים משיחותיו כראש ישיבה בשנים תש"ב-תשמ"ב (שקודם לכן היו נפוצים בחסידות בצילומי סטנסיל). הכרכים יצאו בשנים תשמ"ה-תשנ"ה. עד לפטירתו בחודש אב תש"ס פעל מכון "אמת ואמונה" שהוציא חוברות נוספות לפי נושאים. לאחר פטירתו הוציא המכון חוברות ובהן מכתבי הדרכה שבהם ענה לשואלים, גם הן לפי נושאים. בספריו הוא מרבה לדבר על אמונה ושבת.
הספר התקבל בחוגים שונים וזכה לפופולריות, בין היתר בשל העברית הרהוטה שבו, לעומת רוב ספרי החסידות הכתובים בעברית קשה יותר ודורשים ידע מוקדם רחב יותר.
החוברת על השואה ("ההרוגה עליך") יצאה לאור באנגלית בתש"ס (2000), שנת פטירתו. בתשס"ב יצא באנגלית גם ספרו 'בנתיבי חינוך'. הספר "צהר לנתיבות שלום" כולל את תולדות חייו של המחבר, שיחותיו בנושא תפילה וכאלף פיענוחים של ראשי תיבות בספריו.
על הש"ס

בתש"ע (2010) יצא הספר "נתיבות שלום" על מסכת כתובות ונדרים, בהוצאת ישיבת בית אברהם, על פי שיעורים שמסר בישיבה.
בתשע"ג (2013) יצאה הסדרה "שיעורי נתיבות שלום" ובה שלושה כרכים של שיעוריו על הש"ס, בעריכת הרב אלימלך וינברג.
עונת 2011/2012 בליגת כדורגל נשים ראשונה

| --- | --- |

 תקופת התחרות:  1 בנובמבר 2011 – 23 באפריל 2012 (175 ימים)
 מספר משתתפות:  8
 הזוכה:  אס"א תל אביב
 מספר משחקים:  80
 מספר שערים:  410 (5.13 בממוצע למשחק)
 מלכת השערים:  ישראל סילבי ז'אן (אס"א תל אביב) - 34 שערים
 → 2010/20112012/2013 ←
עונת 2011/2012 בליגת כדורגל נשים ראשונה הייתה העונה ה-14 של ליגות כדורגל הנשים בישראל תחת אחריות הההתאחדות לכדורגל בישראל. העונה נפתחה ב-1 בנובמבר 2011 והסתיימה ב-23 באפריל 2012.
הקבוצה שסיימה ראשונה בליגת הנשים השנייה בעונת 2010/2011 והצטרפה לליגת נשים ראשונה לקראת עונה זו הייתה הפועל באר שבע.
הליגה הסדירה כללה 8 קבוצות, ששיחקו ביניהן במשך 2 סיבובים בני 7 מחזורים כל אחד - 14 מחזורים בסך הכל. לאחר מכן פוצלה הליגה לפלייאוף עליון ופלייאוף תחתון (בכל פלייאוף 4 קבוצות ששיחקו ביניהן במשך 2 סיבובים בני 3 משחקים כל אחד) שכוללים תוספת של 6 מחזורים לעונה הסדירה ובסה"כ 20 מחזורים.
אס"א תל אביב, אלופת העונה הקודמת, זכתה באליפות, והצליחה להגן על תוארה בפעם השלישית ברציפות.
מכבי צור שלום ביאליק סיימה אחרונה וירדה לליגה השנייה.
טבלת הליגה בסיום העונה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
פלייאוף עליון
| 1 | אס"א תל אביב | 20 | 17 | 3 | 0 | 118 | 4 | 114 | 54 | העפילה לשלב המוקדמות של ליגת האלופות בכדורגל נשים |
| 2 | מכבי חולון | 20 | 16 | 2 | 2 | 94 | 21 | 73 | 50 |  |
| 3 | מכבי כישרונות חדרה | 20 | 8 | 4 | 8 | 43 | 34 | 9 | 28 |  |
| 4 | מכבי באר שבע | 20 | 5 | 5 | 10 | 32 | 69 | 37- | 20 |  |
פלייאוף תחתון
| 5 | בנות סכנין | 20 | 7 | 5 | 8 | 54 | 43 | 11 | 26 |  |
| 6 | הפועל עירוני פתח תקווה | 20 | 6 | 5 | 9 | 29 | 71 | 42- | 23 |  |
| 7 | הפועל באר שבע | 20 | 3 | 5 | 12 | 24 | 77 | 53- | 14 |  |
| 8 | מכבי צור שלום ביאליק | 20 | 3 | 1 | 16 | 16 | 91 | 75- | 10 | ירדה ליגה |
מלכת השערים

| מקום | שם | קבוצה | שערים |
| --- | --- | --- | --- |
| 1 | ישראל סילבי ז'אן | אס"א תל אביב | 34 |
| 2 | ישראל שירלי אוחנה | מכבי חולון | 32 |
| 3 | ישראל שרית שנער | אס"א תל אביב | 22 |
| 4 | ישראל אמנה אבו זיינב | בנות סכנין | 20 |
| 5 | ישראל מריאן עווד | בנות סכנין | 15 |
| 5 | ישראל נורה אבו שנב | מכבי כישרונות חדרה | 15 |
ראו גם

גביע המדינה בכדורגל נשים 2011/2012
ססילי קרלטון

ססילי קרלטון (באנגלית: Cesilie Carlton, נולדה ב-27 במרץ 1981) היא קופצת למים מגובה רב אמריקאית. היא אלופת העולם הראשונה ממקפצה של-20 מטר (ברצלונה 2013).